
VALSTYBINĖS MAISTO IR VETERINARIJOS TARNYBOS 
DIREKTORIUS


ĮSAKYMAS
DĖL KIAULIŲ LAIKYMO BUFERINĖJE AFRIKINIO KIAULIŲ MARO ZONOJE


2016 m. kovo 30 d. Nr. B1-263
Vilnius

Vadovaudamasis Lietuvos Respublikos veterinarijos įstatymo 6 straipsnio 1 dalies 1, 8 ir 9 punktais ir įgyvendindamas Valstybinės maisto ir veterinarijos tarnybos direktoriaus 2014 m. rugsėjo 17 d. įsakymo Nr. B1-800 „Dėl buferinės afrikinio kiaulių maro zonos nustatymo“ 1.4 papunktį:
.	N u s t a t a u, kad:
.	asmenys, siekiantys laikyti kiaules Lietuvos Respublikos vietovėse, nurodytose Valstybinės maisto ir veterinarijos tarnybos direktoriaus 2014 m. rugsėjo 17 d. įsakymo Nr. B1-800 priede, privalo:
.	įrengti savo kiaulių laikymo vietas taip, kad jos atitiktų Biologinio saugumo priemonių reikalavimus kiaulių laikymo vietose, patvirtintus Valstybinės maisto ir veterinarijos tarnybos direktoriaus 2011 m. liepos 11 d. įsakymu Nr. B1-384 „Dėl Biologinio saugumo priemonių reikalavimų kiaulių laikymo vietose patvirtinimo“ (toliau – Biologinio saugumo priemonių reikalavimai kiaulių laikymo vietose),
.	pateikti atitinkamam Valstybinės maisto ir veterinarijos tarnybos (toliau – VMVT) teritoriniam padaliniui laisvos formos prašymą leisti laikyti kiaules, nurodant kiaulių laikytojo duomenis ir kiaulių laikymo vietos adresą, numatomų laikyti kiaulių skaičių ir paskirtį (toliau – prašymas), kartu su šio įsakymo priede nustatytos formos pasižadėjimu;
.	VMVT teritorinis padalinys, gavęs asmens prašymą ir pasižadėjimą, privalo ne vėliau kaip per 20 darbo dienų organizuoti asmens prašyme nurodytos kiaulių laikymo vietos atitikties Biologinio saugumo priemonių reikalavimų kiaulių laikymo vietose nuostatoms patikrinimą ir raštu informuoti pareiškėją apie priimtą sprendimą ir jo motyvus;
.	asmenys, gavę VMVT teritorinio padalinio leidimą laikyti kiaules, privalo laikytis teisės aktuose nustatytų biologinio saugumo priemonių, afrikinio kiaulių maro kontrolės ir stebėsenos ir kitų su kiaulių registravimu, ženklinimu, pervežimu ir laikymu susijusių reikalavimų.
.	P a v e d u:
.	įsakymo vykdymą VMVT teritoriniams padaliniams;
.	įsakymo vykdymo kontrolę VMVT direktoriaus pavaduotojui pagal administruojamą sritį.



Direktorius							Jonas Milius 



Valstybinės maisto ir veterinarijos
tarnybos direktoriaus 2016 m. kovo 30 d.
įsakymo Nr. B1-263
priedas



PASIŽADĖJIMAS

__________
(data)

Aš, _____________________________________________________________________,
(fizinio asmens  vardas, pavardė, kodas / juridinio asmens  pavadinimas, kodas ir įgalioto asmens, veikiančio juridinio
_________________________________________________________________________________________________________________
asmens vardu, vardas ir pavardė)
informuoju, kad esu susipažinęs su biologinio saugumo priemonių, afrikinio kiaulių maro kontrolės ir stebėsenos ir kitais su kiaulių registravimu, ženklinimu, pervežimu ir laikymu susijusiais reikalavimais, ir 
pasižadu jų laikytis / užtikrinti jų laikymąsi (kas nereikalinga, išbraukti)

____________________________________________________________________________
(kiaulių laikymo vietos adresas)
______________________________________________________________________________.


Man, ______________________________, yra žinoma atsakomybė už biologinio
	(vardas, pavardė*)
saugumo priemonių reikalavimų nesilaikymą, įskaitant teisės į valstybės paramą už teisės aktuose numatytais atvejais sunaikintas ar paskerstas kiaules praradimą, ir pareiga atlyginti valstybės institucijų turėtas išlaidas, susijusias su dėl mano kaltės kilusio afrikinio kiaulių maro židinio likvidavimu.

____________________	_____________________
(parašas)	(vardas, pavardė*)




* – Kai kreipiasi juridinis asmuo, nurodomas įgalioto asmens, veikiančio juridinio asmens vardu, vardas ir pavardė

